Parket je naravni material, med polaganjem se lepi, v primeru manjše poškodbe ga je mogoče obnoviti le na enem odseku. Laminat je umetni material, polaga se ga plavajoče – pomeni, da pod njega namestimo peno (cenejša varianta) ali posebno zvočno izolacijo (dražja varianta). Zaradi dokaj enostavnega polaganja investitor običajno ne rabi izvajalca, saj si laminat lahko položi kar sam. Kar se pa tiče dolgotrajnosti, je parket pred laminatom spet v prednosti, saj je bolj dolgotrajen oz. vzdržljiv, laminat je namreč zelo občutljiv na vlago! V primeru, da se laminat poškoduje na enem mestu, je obnova nemogoča, zato ga lahko samo odstraniš po celotni površini, kar predstavlja znaten strošek.